Nariadenie Komisie (ES) č. 829/96
zo 6. mája 1996,
ktorým sa mení a dopĺňa nariadenie (EHS) č. 1727/92 ustanovujúce podrobné pravidlá pre zavedenie osobitných opatrení pre dodávku obilninových výrobkov na Azory a Madeiru a ktorým sa ustanovuje bilancia prognózovaných dodávok a ktorým sa ďalej mení a dopĺňa nariadenie (ES) č. 2883/94 ustanovujúce bilanciu prognózovaných dodávok poľnohospodárskych výrobkov pre Kanárske ostrovy, ktoré sú zahrnuté pod osobitné opatrenia ustanovené v článkoch 2, 3, 4 a 5 nariadenia Rady (EHS) č. 1601/92
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 1600/92 z 15. júna 1992 o osobitných opatreniach pre Azory a Madeiru pre určité poľnohospodárske výrobky [1], naposledy zmenené a doplnené nariadením Komisie (ES) č. 2537/95 [2], najmä na jeho článok 10,
so zreteľom na nariadenie Rady (EHS) č. 1601/92 z 15. júna 1992 o osobitných opatreniach pre Kanárske ostrovy vzhľadom na určité poľnohospodárske výrobky [3], naposledy zmenené a doplnené nariadením Komisie (ES) č. 2537/95, najmä na jeho článok 3 ods. 4,
keďže bilancie predbežných dodávok v obilninách pre Azory a Madeiru sa ustanovujú nariadením Komisie (EHS) č. 1727/92 [4], naposledy zmenené a doplnené nariadením (ES) č. 2270/95 [5], a pre Kanárske ostrovy nariadením Komisie (ES) č. 2883/94 [6], naposledy zmenené a doplnené nariadením (ES) č. 2931/95 [7]; keďže na splnenie potrieb týchto regiónov sa tieto bilancie prognózovaných dodávok musia zmeniť a doplniť;
keďže opatrenia stanovené v tomto nariadení sú v súlade so stanoviskom Riadiaceho výboru pre obilniny,
PRIJALA TOTO NARIADENIE:
Článok 1
Príloha k nariadeniu (EHS) č. 1727/92 sa nahrádza prílohou I k tomuto nariadeniu.
Článok 2
Príloha VI k nariadeniu (ES) č. 2883/94 sa nahrádza prílohou II k tomuto nariadeniu.
Článok 3
Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev.
Toto nariadenie sa uplatňuje s účinnosťou od 1. mája 1996.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 6. mája 1996